pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลปกป้องคุ้มครองทรัพย์สินทางปัญญา
วันศุกร์ที่ 21 เมษายน 2560
รัฐบาลปกป้องคุ้มครองทรัพย์สินทางปัญญา
รัฐบาลเร่งปรับปรุงการทํางานเพื่อพัฒนาความสามารถในการดูแลคุ้มครองทรัพย์สินทางปัญญา
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญกับการปกป้องคุ้มครองทรัพย์สินทางปัญญาที่มีผลต่อนวัตกรรม โดยได้รับคะแนนเต็มในหัวข้อระยะเวลาการคุ้มครองสิทธิบัตร เครื่องหมายการค้า และการไม่มีข้อจํากัดในการใช้ประโยชน์จากตราสินค้าจากการจัดอันดับด้านทรัพย์สินทางปัญญาของสภาหอการค้าสหรัฐอเมริกา ซึ่งมีค่าคะแนนสูงกว่าปีที่ผ่านมา อย่างไรก็ตาม นายกรัฐมนตรีได้สั่งการให้กระทรวงพาณิชย์บูรณาการด้านทรัพย์สินทางปัญญากับหน่วยงานที่เกี่ยวข้อง เช่น กระทรวงสาธารณสุข กระทรวงดิจิทัลเพื่อเศรษฐกิจและสังคม กระทรวงยุติธรรม เพื่อแก้ไขจุดอ่อนด้านเครื่องหมายการค้า การคุ้มครองทรัพย์สินทางปัญญาเกี่ยวกับสินค้ายา การปราบปรามการละเมิดทรัพย์สินทางปัญญาบนเครือข่ายออนไลน์ และให้ประเทศไทยเป็นที่ยอมรับจากนานาชาติ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงชนบท ขยายถนนสาย ฉช.3001 เชื่อมฉะเชิงเทรา - กรุงเทพมหานคร กว่า 20 กิโลเมตร
วันจันทร์ที่ 27 เมษายน 2563
กรมทางหลวงชนบท ขยายถนนสาย ฉช.3001 เชื่อมฉะเชิงเทรา - กรุงเทพมหานคร กว่า 20 กิโลเมตร
สนับสนุนโลจิสติกส์ รองรับการจราจรรอบสนามบินสุวรรณภูมิ คาดก่อสร้างแล้วเสร็จปลายปี 2563 นี้
กรมทางหลวงชนบท (ทช.) กระทรวงคมนาคมดําเนินโครงการก่อสร้างถนนทางหลวงชนบทสาย ฉช.3001 แยกทางหลวงแผ่นดินหมายเลข 314 – ลาดกระบัง จังหวัดฉะเชิงเทรา, กรุงเทพมหานคร ระยะทาง 20.329 กิโลเมตรเพื่อสนับสนุนระบบโลจิสติกส์ เชื่อมโครงข่ายบริเวณโดยรอบสนามบินสุวรรณภูมิให้สมบูรณ์ ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท กล่าวว่า เนื่องจากปริมาณในการเดินทางและขนส่งสินค้าผ่านท่าอากาศยานสนามบินสุวรรณภูมิ ขยายตัวเติบโตเป็นอย่างมาก ส่งผลให้ถนนทางหลวงชนบทสาย ฉช.3001 แยกทางหลวงหมายเลข 314 – ลาดกระบัง จังหวัดฉะเชิงเทรา, กรุงเทพมหานคร มีปริมาณการจราจรที่เพิ่มมากขึ้น เกิดความล่าช้าในการสัญจรไปยังท่าอากาศยานสุวรรณภูมิ ทช.จึงได้ดําเนินการขยายถนนทางหลวงชนบทสายฉช.3001 แยกทางหลวงแผ่นดินหมายเลข 314 – ลาดกระบัง จังหวัดฉะเชิงเทรา, กรุงเทพมหานคร โดยได้ปรับปรุง ถนนเดิมจากขนาด 2 ช่องจราจร ให้เป็นถนนขนาด 4 ช่องจราจร โดยเส้นทางดังกล่าวมีจุดเริ่มต้นเชื่อมกับทางหลวงแผ่นดินหมายเลข 314 บริเวณ กม.ที่ 18+000 ตําบลคลองประเวศ แนวเส้นทางโครงการไปทางทิศตะวันตกเฉียงเหนือพาดผ่านพื้นที่ตําบลเทพราช อําเภอบ้านโพธิ์ จังหวัดฉะเชิงเทรา ตําบลคลองสวน ตําบลเปร็ง อําเภอบางบ่อ จังหวัดสมุทรปราการ และมีจุดสิ้นสุดบนถนนทางหลวงชนบทสาย ฉช.3001 ที่ กม.20+328 บรรจบที่ถนนหลวงแพ่ง เขตลาดกระบัง กรุงเทพมหานคร โดยก่อสร้างเป็นถนนผิวจราจรแอสฟัลติกคอนกรีต ขนาด 4 ช่องจราจร พร้อมไหล่ทาง (บริเวณนอกเขตชุมชน) และขนาด 6 ช่องจราจร พร้อมทางเท้า (บริเวณในเขตชุมชน) และก่อสร้างสะพานรวม 10 แห่ง รวมระยะทาง 20.329 กิโลเมตร
ปัจจุบันโครงการก่อสร้างดังกล่าวมีความก้าวหน้าไปแล้วกว่าร้อยละ 76 ขณะนี้อยู่ระหว่างการก่อสร้างผิวจราจรและโครงสร้างสะพานส่วนบน ใช้งบประมาณในการก่อสร้าง 3,712.8090 ล้านบาท ซึ่งคาดว่าจะก่อสร้างแล้วเสร็จสมบูรณ์ประมาณปลายปี 2563 นี้ เมื่อก่อสร้างเสร็จสมบูรณ์ จะสามารถรองรับปริมาณการจราจรที่เพิ่มขึ้นบริเวณนิคมอุตสาหกรรมลาดกระบัง, สนามบินสุวรรณภูมิ ส่งเสริมการพัฒนาพื้นที่โดยรอบสนามบินให้เป็นศูนย์กลางเศรษฐกิจใหม่เป็นเขตการค้าอุตสาหกรรมเพื่อการส่งออกของประเทศ รวมทั้ง สนับสนุนการท่องเที่ยวให้สามารถเดินทางได้สะดวกรวดเร็วปลอดภัยเพิ่มมากขึ้นอีกด้วย
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ นำคณะผู้บริหารลงพื้นที่พิษณุโลก ประชุมมอบนโยบายหารือแนวทางการพัฒนาพื้นที่การแก้ไขปัญหาอุปสรรคในการประกอบการในพื้นที่ภาคเหนือ
วันจันทร์ที่ 25 ธันวาคม 2560
รัฐมนตรีช่วย ก.อุตฯ นําคณะผู้บริหารลงพื้นที่พิษณุโลก ประชุมมอบนโยบายหารือแนวทางการพัฒนาพื้นที่การแก้ไขปัญหาอุปสรรคในการประกอบการในพื้นที่ภาคเหนือ
รัฐมนตรีช่วย ก.อุตฯ นําคณะผู้บริหารลงพื้นที่พิษณุโลก ประชุมมอบนโยบายหารือแนวทางการพัฒนาพื้นที่การแก้ไขปัญหาอุปสรรคในการประกอบการในพื้นที่ภาคเหนือณ ห้องประชุมกรรณิการ์ ชั้น 3 ศูนย์ส่งเสริมอุตสาหกรรมภาคที่ 2 กรมส่งเสริมอุตสาหกรรม จังหวัดพิษณุโลก
วันนี้ (25 ธันวาคม 2560) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นําคณะผู้บริหารกระทรวงอุตสาหกรรม ประกอบด้วย นางสาวนิสากร จึงเจริญธรรม รองปลัดกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม และนายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม ร่วมประชุมพร้อมรับฟังข้อคิดเห็นและข้อเสนอแนะจากผู้ประกอบการและภาคเอกชนในพื้นที่ภาคเหนือ ซึ่งหนึ่งในข้อเสนอของผู้ประกอบการและภาคเอกชนในพื้นที่ภาคเหนือ คือ การเสนอตั้งเขตเศรษฐกิจภาคตะวันตก การส่งเสริมสนับสนุนการแปรรูปสินค้าเกษตร เพื่อสร้างมูลค่าเพิ่ม และการขยายหมู่บ้านอุตสาหกรรมสร้างสรรค์ (CIV) ให้เพิ่มขึ้น ณ ห้องประชุมกรรณิการ์ ชั้น 3 ศูนย์ส่งเสริมอุตสาหกรรมภาคที่ 2 กรมส่งเสริมอุตสาหกรรม จังหวัดพิษณุโลก
รัฐบาลไทย-ข่าวทำเนียบรัฐบาล-ผู้ช่วยรมว.วธ. เป็นประธานเปิดงาน "มหกรรมสืบศิลป์ถิ่นไทย เทิดไท้องค์ราชินีพระพันปีหลวง" เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันอังคารที่ 11 สิงหาคม 2563
ผู้ช่วยรมว.วธ. เป็นประธานเปิดงาน "มหกรรมสืบศิลป์ถิ่นไทย เทิดไท้องค์ราชินีพระพันปีหลวง" เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ผู้ช่วยรมว.วธ. เป็นประธานเปิดงาน "มหกรรมสืบศิลป์ถิ่นไทย เทิดไท้องค์ราชินีพระพันปีหลวง" เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันที่ ๑๐ สิงหาคม ๒๕๖๓ เวลา ๑๘.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดงาน "มหกรรมสืบศิลป์ถิ่นไทย เทิดไท้องค์ราชินีพระพันปีหลวง" เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และเฉลิมฉลองเมืองกาฬสินธุ์ ๒๒๗ ปี ใต้ร่มพระบารมี โดยมี นายเวียง วรเชษฐ์ ที่ปรึกษารัฐมนตรีว่าการกระทรวงวัฒนธรรม นายพิกิฎ ศรีชนะ เลขานุการรัฐมนตรีว่าการกระทรวงวัฒนธรรม นางประนอม คลังทอง ผู้ตรวจราชการกระทรวงวัฒนธรรม นายชัยธวัช เนียมศิริ ผู้ว่าราชการจังหวัดกาพสินธุ์ หัวหน้าส่วนราชการในพื้นที่ และประชาชน เข้าร่วม ณ สนามหน้าศาลากลางจังหวัดกาฬสินธุ์ (หลังเก่า) อําเภอเมืองกาฬสินธุ์ จังหวัดกาฬสินธุ์
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดงานและกล่าวปาฐกถาพิเศษในงาน “ADES 2018”
วันพฤหัสบดีที่ 9 สิงหาคม 2561
รมว.ดิจิทัลฯ เป็นประธานเปิดงานและกล่าวปาฐกถาพิเศษในงาน “ADES 2018”
รมว.ดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานและกล่าวปาฐกถาพิเศษหัวข้อ “Interpretation of Investment Environment and Policies Under Thailand Economy 4.0” ภายในงานประชุมเรื่องนวัตกรรมและเทคโนโลยีที่เกี่ยวกับเศรษฐกิจ 4.0 “ASEAN DIGITAL ECONOMY SUMMIT 2018” (ADES 2018) ซึ่งสมาคมมิตรภาพไทย – จีน จัดขึ้น โดย รมว.กระทรวงดิจิทัลฯ ได้กล่าวถึงการขับเคลื่อนเศรษฐกิจของประเทศไทยด้วยยุทธศาสตร์พัฒนาเศรษฐกิจและสังคมด้วยเทคโนโลยีดิจิทัล ทําให้เกิดนโยบาย “ไทยแลนด์ 4.0” เพื่อเปลี่ยนเศรษฐกิจแบบเดิมไปสู่เศรษฐกิจที่ขับเคลื่อนด้วยนวัตกรรม ผลักดันประเทศไทยให้มีโอกาสเป็นประเทศที่มีรายได้สูง ซึ่งปัจจัยสําคัญที่สนับสนุนในเรื่องดังกล่าว คือ โครงการ “เน็ตประชารัฐ” ที่กระทรวงดิจิทัลฯ ได้ดําเนินการ รวมถึงนโยบาย “ไทยแลนด์ 4.0” และการลงทุนตามนโยบายระเบียงเศรษฐกิจภาคตะวันออก (อีอีซี) ประกอบกับทิศทางธุรกิจแทบทุกประเภทที่ให้ความสําคัญเรื่องของดิจิทัล ผลักดันให้เกิดแนวโน้มของเศรษฐกิจในไทย ปี 2562 ขยายตัวเกิน 4% อย่างแน่นอน เมื่อวันที่ 9 สิงหาคม 2561 ณ โรงแรมแบงค็อกแมริออท ควีนส์ปาร์ค ถนนสุขุมวิท เขตคลองเตย กรุงเทพฯ
*************************************
รัฐบาลไทย-ข่าวทำเนียบรัฐบาล-กระทรวงกลาโหมขอเชิญชมนิทรรศการเฉลิมพระเกียรติ เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ระหว่างวันที่ ๒๘ ถึงวันที่ ๓๑ กรกฎาคม ๒๕๖๓ ณ ท้องสนามหลวง
วันอังคารที่ 28 กรกฎาคม 2563
กระทรวงกลาโหมขอเชิญชมนิทรรศการเฉลิมพระเกียรติ เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ระหว่างวันที่ ๒๘ ถึงวันที่ ๓๑ กรกฎาคม ๒๕๖๓ ณ ท้องสนามหลวง
กระทรวงกลาโหมขอเชิญชมนิทรรศการเฉลิมพระเกียรติ เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ระหว่างวันที่ ๒๘ ถึงวันที่ ๓๑ กรกฎาคม ๒๕๖๓
ณ ท้องสนามหลวง
กระทรวงกลาโหมขอเชิญชมนิทรรศการเฉลิมพระเกียรติ เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ระหว่างวันที่ ๒๘ ถึงวันที่ ๓๑ กรกฎาคม ๒๕๖๓
ณ ท้องสนามหลวง
สํานักงานปลัดกระทรวงกลาโหม กองบัญชาการกองทัพไทย และเหล่าทัพ ได้ร่วมกันจัดกิจกรรมจิตอาสาในภาพรวมของกระทรวงกลาโหม ภายใต้ชื่อ “จากนภา ผ่านภูผา สู่มหานที ชีวิตวิถีใหม่ ใต้ร่มพระบารมี ... เราสร้างไปด้วยกัน” โดยมีเนื้อหามุ่งเน้นการอนุรักษ์และการพัฒนาแหล่งน้ํา ตามโครงการพระราชดําริ จํานวน ๓,๒๔๘ โครงการ จากทั้งหมด ๔,๗๔๑ โครงการ ที่ถือเป็นต้นกําเนิดของทุกชีวิตผ่านการร้อยเรียงพระราชกรณียกิจ พระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ตั้งแต่น้ําบนฟ้า น้ําบนดิน น้ําใต้ดิน และท้องทะเล ควบคู่ไปกับการทําการเกษตรแบบทฤษฎีใหม่ ภายใต้กรอบความคิดจากนภา ผ่านภูผา สู่มหานที และพระราชกรณียกิจ ซึ่งสะท้อนถึงความผูกพันระหว่างสถาบันพระมหากษัตริย์กับประชาชนของพระบาทสมเด็จพระวชิรเกล้าเจ้าอยู่หัวที่ทรง “สืบสาน รักษา ต่อยอด” เพื่อสร้างสุขปวงประชา ดังปรากฏเป็นพระบรมราโชบายในพระราชกรณียกิจต่าง ๆและโครงการจิตอาสาพระราชทานที่ลงมือปฏิบัติในเรื่องการบํารุงรักษาแหล่งน้ําคูคลองให้มีความใสสะอาด สร้างความยั่งยืนของสายน้ําในเขตชุมชนเมือง ด้วยการสร้างความรู้ความเข้าใจในการใช้ชีวิตร่วมกับสายน้ําในชีวิตวิถีใหม่สืบต่อไป
นอกจากนี้ สํานักงานปลัดกระทรวงกลาโหม กองบัญชาการกองทัพไทย เหล่าทัพและสํานักงานตํารวจแห่งชาติ ได้ร่วมกันจัดรถครัวสนามบริการอาหารและเครื่องดื่มให้กับประชาชนที่มาร่วมงาน โดยกองบัญชาการกองทัพไทย และกองทัพบก ให้การสนับสนุนจัดรถครัวสนาม รวมจํานวน ๒ คัน ตลอดห้วงการจัดกิจกรรมฯกระทรวงกลาโหมขอเชิญชมนิทรรศการเฉลิมพระเกียรติ เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ระหว่างวันที่ ๒๘ ถึงวันที่ ๓๑ กรกฎาคม ๒๕๖๓
ณ ท้องสนามหลวง
รัฐบาลไทย-ข่าวทำเนียบรัฐบาล-ความคืบหน้าโครงการก่อสร้าง ปรับปรุงท่าอากาศยานอุบลราชธานี ตามแผนพัฒนาท่าอากาศยาน ปี 2561
วันพุธที่ 20 มิถุนายน 2561
ความคืบหน้าโครงการก่อสร้าง ปรับปรุงท่าอากาศยานอุบลราชธานี ตามแผนพัฒนาท่าอากาศยาน ปี 2561
นายดรุณ แสงฉาย อธิบดีกรมท่าอากาศยาน กระทรวงคมนาคม กล่าวว่า กรมท่าอากาศยาน (ทย.) ได้ดําเนินโครงการพัฒนาท่าอากาศยานอุบลราชธานี ประจําปีงบประมาณ 2561 ตามแผนพัฒนาท่าอากาศยาน
เพื่อส่งเสริมการคมนาคมทางอากาศ ขยายศักยภาพของท่าอากาศยานเพื่อรองรับจํานวนผู้ใช้บริการและเที่ยวบินที่เพิ่มมากขึ้น เพิ่มประสิทธิภาพการอํานวยความสะดวกให้กับประชาชนที่มาใช้บริการให้เกิดความสะดวกสบาย โดยโครงการติดตั้งสะพานเทียบเครื่องบิน วงเงินงบประมาณ 16,788,300 บาท ได้ดําเนินการแล้วเสร็จ สําหรับโครงการที่อยู่ระหว่างการดําเนินการ ได้แก่ โครงการติดตั้งระบบลําเลียงกระเป๋าและสายพานแบบ In-Iine Screening และระบบตรวจสอบวัตถุระเบิด (EDS) วงเงินงบประมาณ 148,988,201.70 บาท คาดว่าจะแล้วเสร็จเดือนตุลาคม 2561 โครงการปรับปรุงอาคารที่พักผู้โดยสาร วงเงินงบประมาณ 148,880,000 บาท คาดว่าจะแล้วเสร็จเดือนกุมภาพันธ์ 2562 และโครงการซ่อมปรับปรุงห้องน้ําอาคารที่พักผู้โดยสาร วงเงินงบประมาณ 7,390,000 บาท คาดว่าจะแล้วเสร็จเดือนกรกฎาคม 2561 ทั้งนี้ นายกิติชัย สัจจลักษณ์ ผู้อํานวยการท่าอากาศยานอุบลราชธานี ได้ประชุมหารือกับผู้แทนบริษัทผู้รับจ้างที่เข้าปฏิบัติงานภายในท่าอากาศยาน เจ้าหน้าที่ท่าอากาศยาน ผู้แทนสายการบิน และหน่วยงานที่เกี่ยวข้อง เพื่อทําความเข้าใจถึงขั้นตอนการปฏิบัติงานของผู้ควบคุมงานก่อสร้างในเขตพื้นที่หวงห้ามให้ตระหนักถึงความปลอดภัยในการทํางานและการควบคุมการปฏิบัติงานที่มีความเสี่ยงต่อการทํางาน อีกทั้งให้ประชาสัมพันธ์การดําเนินการก่อสร้างแก่ผู้ใช้บริการท่าอากาศยานให้เข้าใจ และขออภัยในความไม่สะดวกตลอดระยะเวลาการดําเนินโครงการ
นายดรุณ แสงฉาย กล่าวเพิ่มเติมว่า การดําเนินการก่อสร้าง ปรับปรุงโครงการต่าง ๆ ของท่าอากาศยานอุบลราชธานี ให้เน้นย้ําการประชาสัมพันธ์ให้ผู้ใช้บริการเข้าใจการปิดพื้นที่เพื่อก่อสร้าง โดยให้ติดตั้งป้ายสัญลักษณ์ หรือป้ายเตือนบริเวณที่อันตรายทุกแห่งในเขตก่อสร้าง พร้อมจัดเจ้าหน้าที่อํานวยความสะดวกแก่ผู้มาใช้บริการตามนโยบาย “ยิ้มแย้มยินดี สุขขีที่บ้านเรา” ให้ได้รับความสะดวกสบายบริการที่รวดเร็ว และยึดมาตรฐานความปลอดภัยเป็นหลัก
รัฐบาลไทย-ข่าวทำเนียบรัฐบาล-กระทรวงเกษตรฯ จัดงานวันสถาปนากรมพัฒนาที่ดิน ครบรอบ 55 ปี
วันพุธที่ 23 พฤษภาคม 2561
กระทรวงเกษตรฯ จัดงานวันสถาปนากรมพัฒนาที่ดิน ครบรอบ 55 ปี
รมว.เกษตรฯ เดินหน้าขับเคลื่อนงานพัฒนาที่ดินอย่างเป็นระบบ สั่งการเจ้าหน้าที่ทํางานอย่างโปร่งใส หวังพัฒนาภาคเกษตรเข้าสู่ไทยแลนด์ ๔.๐
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานเปิดงานวันสถาปนากรมพัฒนาที่ดิน ครบรอบ ๕๕ ปี ณ กรมพัฒนาที่ดิน ว่า กรมพัฒนาที่ดินเป็นหน่วยงานในสังกัดกระทรวงเกษตรและสหกรณ์ที่มีบทบาทสําคัญทางวิชาการด้านการพัฒนาที่ดิน ในพื้นที่ทางการเกษตรของประเทศไทย ให้สามารถใช้ประโยชน์ได้อย่างมีประสิทธิภาพสูงสุด เพื่อคุณภาพชีวิตที่ดีขึ้นของเกษตรกร รวมทั้งดําเนินงานสนองนโยบายสําคัญของกระทรวงเกษตรและสหกรณ์ ในการพัฒนาและบริหารจัดการทรัพยากรดินทั่วประเทศให้มีสภาพที่อุดมสมบูรณ์ และมีประสิทธิภาพในการเพาะปลูก โดยการใช้นวัตกรรมและเทคโนโลยีเพื่อการบริหารจัดการเชิงรุกที่เรียกว่า Agri-Map ในการจัดการดินที่เหมาะสมตามสภาพของพื้นที่ เพื่อเพิ่มผลผลิตและลดต้นทุนการผลิต ส่วนระดับภูมิภาคยังมีหมอดินอาสาหมอดินอาสาทําหน้าที่เป็นผู้แทนกรมพัฒนาที่ดินในการขับเคลื่อนงานพัฒนาที่ดินอย่างเป็นระบบให้เข้าถึงเกษตรกรในชุมชน รวมถึงการทํางานเพื่อแก้ไขปัญหาภัยแล้งให้เกษตรกร การแก้ไขปรับปรุง-ฟื้นฟูบํารุงดินให้เหมาะสมกับการเกษตรกรรม เป็นต้น ซึ่งสอดคล้องกับนโยบายของรัฐบาลในปี ๒๕๖๑ ด้านการเกษตรที่มีเป้าหมายตามแนวคิดประเทศไทย ๔.๐ คือ เกษตรกรมั่นคง ภาคการเกษตรมั่งคั่งสู่การพัฒนาที่ยั่งยืน ในการยกระดับคุณภาพชีวิตเกษตรกรให้ดีขึ้น มีรายได้เพิ่มขึ้น หนี้สินลดลง หลุดพ้นจากกับดักรายได้ปานกลางตามแผนยุทธศาสตร์เกษตรและสหกรณ์ ระยะ ๒๐ ปี
“นอกจากนี้ การดําเนินงานในโครงการไทยนิยมยั่งยืน ที่กรมพัฒนาที่ดินได้รับงบประมาณ 150 ล้านบาท ในการสร้างฝายชะลอน้ําจํานวน 1,097 จุดทั่วประเทศ ได้มีแผนงานให้จัดซื้อวัสดุในการจัดทําฝายและจ้างงานประชาชนในพื้นที่วันละ 300 บาท นั้น ได้กําชับให้เจ้าหน้าที่ทุกส่วนที่เกี่ยวข้องระมัดระวังเรื่องการทุจริต รวมทั้งได้ฝากข้อคิดให้เจ้าหน้าที่ทํางานอย่างเต็มที่เพื่อพิสูจน์ตัวเองว่ากระทรวงเกษตรและสหกรณ์ได้ทําเพื่อเกษตรกรอย่างแท้จริง และขอฝากถึงเกษตรกรให้ใช้ประโยชน์จากที่ดินที่มี ให้เกิดประโยชน์สูงสุด โดยรับฟังคําแนะนําของหมอดินอาสา ปลูกพืชให้เหมาะสมกับพื้นที่ จะช่วยให้เกษตรกรมีรายได้ที่เพิ่มขึ้นอย่างยั่งยืน” นายกฤษฎา กล่าว
สําหรับกิจกรรมภายในงานมีการจัดแสดงนิทรรศการ “๕๕ ปี นวัตกรรมพัฒนาที่ดินก้าวไกล ไทยยั่งยืน” เพื่อประชาสัมพันธ์และเผยแพร่ผลสําเร็จการดําเนินงานในด้านต่างๆ รวมทั้งผลงานวิจัยวิชาการที่เป็นนวัตกรรมใหม่ๆ ที่สามารถนําไปขยายผลการปฏิบัติได้จริง มีการเสวนาวิชาการจากวิทยากรผู้ทรงคุณวุฒิ เพื่อสร้างการรับรู้และสร้างความเข้าใจแก่เจ้าหน้าที่ หมอดินอาสาในการขับเคลื่อนการเกษตรทฤษฎีใหม่ การเกษตรแบบผสมผสาน การทําเกษตรอินทรีย์แบบมีส่วนร่วม อีกทั้งการจัดประชุมวิชาการ เพื่อพัฒนาบุคลากรของกรมพัฒนาที่ดินให้เป็น Smart Officer เพื่อจะได้เป็นคู่คิดและสร้างเกษตรกรให้เป็น Smart Farmer ร่วมขับเคลื่อนภาคเกษตรเข้าสู่ไทยแลนด์ ๔.๐ ตามนโยบายของกระทรวงเกษตรและสหกรณ์.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ระวัง! โรคไข้ฉี่หนู….ในพื้นที่น้ำท่วมขัง
วันเสาร์ที่ 7 กันยายน 2562
ระวัง! โรคไข้ฉี่หนู....ในพื้นที่น้ําท่วมขัง
..
ฝากถึงประชาชนที่อยู่ในพื้นที่ประสบอุทกภัย ขอให้ระมัดระวังโรคเลปโตสไปโรสิส หรือโรคไข้ฉี่หนู ควรหลีกเลี่ยงการเดินลุยน้ําหรือแช่น้ําเป็นเวลานาน ๆ โดยเฉพาะผู้ที่มีบาดแผลหรือรอยถลอกตามร่างกาย
หากหลีกเลี่ยงไม่ได้ขอให้รีบล้างมือล้างเท้าด้วยสบู่และน้ําโดยเร็ว ที่สําคัญ! หากมีอาการไข้สูง ปวดศีรษะ ปวดเมื่อยตามตัว โดยเฉพาะที่น่องและโคนขา อย่าซื้อยามากินเอง ควรรีบไปพบแพทย์โดยเร็ว
รัฐบาลไทย-ข่าวทำเนียบรัฐบาล-คกก.โรคติดต่อแห่งชาติ เห็นชอบในหลักการให้มีการวางระบบกักกันและค่าใช้จ่ายในการจัด State/ Local Quarantine [กระทรวงสาธารณสุข]
วันอังคารที่ 14 เมษายน 2563
คกก.โรคติดต่อแห่งชาติ เห็นชอบในหลักการให้มีการวางระบบกักกันและค่าใช้จ่ายในการจัด State/ Local Quarantine [กระทรวงสาธารณสุข]
คณะกรรมการโรคติดต่อแห่งชาติ เห็นชอบในหลักการให้มีการวางระบบกักกันและค่าใช้จ่ายในการจัด State/ Local Quarantine เพื่อใช้ในการกักกันตัวผู้เดินทางจากต่างประเทศ/ในประเทศ กรณีโรคติดเชื้อไวรัสโคโรนา 2019 (COVID-19)
คณะกรรมการโรคติดต่อแห่งชาติ เห็นชอบในหลักการให้มีการวางระบบกักกันและค่าใช้จ่ายในการจัด State/ Local Quarantine เพื่อใช้ในการกักกันตัวผู้เดินทางจากต่างประเทศ/ในประเทศ กรณีโรคติดเชื้อไวรัสโคโรนา 2019 (COVID-19)
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการโรคติดต่อแห่งชาติ ครั้งที่ 5/ 2563 โดยมีดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข อธิบดี ผู้บริหารกระทรวงที่เกี่ยวข้อง อาทิ กระทรวงกลาโหม กระทรวงมหาดไทย สมาคมโรงพยาบาลเอกชน และกรรมการผู้ทรงคุณวุฒิ ร่วมประชุม
นายอนุทินให้สัมภาษณ์ว่า ตามที่รัฐบาลได้มีนโยบายให้ผู้ที่เดินทางกลับจากต่างประเทศทุกคนจะต้องกักกันตัวในสถานที่ที่รัฐกําหนด (State/ Local Quarantine) เพื่อให้การเฝ้าระวัง ป้องกัน และควบคุมโรคติดเชื้อไวรัสโคโรนา 2019 (COVID-19) เป็นไปอย่างมีประสิทธิภาพสูงสุด โดยให้กระทรวงสาธารณสุข ร่วมกับกระทรวงกลาโหมจัด State Quarantine และร่วมกับกระทรวงมหาดไทยจัด Local/ Home Quarantine ซึ่งคณะกรรมการโรคติดต่อแห่งชาติ ได้มีมติเห็นชอบในหลักการให้มีการวางระบบการกักกันตัวผู้เดินทาง ซึ่งถือเป็นผู้มีความเสี่ยงที่จะติดเชื้อโควิด 19 รวมถึงกรอบค่าใช้จ่ายในการดําเนินการ อาทิ ค่าตรวจทางห้องปฏิบัติการ ค่าพาหนะเดินทาง ค่าห้องพัก เป็นต้น เพื่อเสนอต่อรัฐบาลพิจารณาให้การสนับสนุน โดยให้กรมควบคุมโรคซึ่งเป็นฝ่ายเลขานุการของคณะกรรมการฯ ปรับรายละเอียดกรอบค่าใช้จ่ายตามคําแนะนําของคณะกรรมการฯ เพื่อเสนอศูนย์บริหารจัดการโควิด-19 (ศบค.) หรือคณะรัฐมนตรี พิจารณาตามที่เห็นสมควรต่อไป
นอกจากนี้ คณะกรรมการฯ ได้ให้ความเห็นชอบการยกระดับมาตรการเฝ้าระวังเชิงรุกในพื้นที่แบบบูรณาการ ซึ่งเป็นระบบการดําเนินงานเพื่อให้การค้นหาผู้ติดเชื้อโรคโควิด 19 เป็นไปอย่างรวดเร็ว ได้รับการตรวจวินิจฉัยและการรักษาเร็ว เพิ่มประสิทธิภาพการป้องกันควบคุมโรคในพื้นที่ โดยมอบฝ่ายเลขานุการ จัดทํารายละเอียดและแนวทางการเบิกค่าใช้จ่าย เสนอต่อ ศบค.หรือคณะรัฐมนตรีพิจารณาต่อไป
รัฐบาลไทย-ข่าวทำเนียบรัฐบาล-นายกรัฐมนตรีเข้าเฝ้าฯ สมเด็จพระราชาธิบดีแห่งราชอาณาจักรบาห์เรน
วันพฤหัสบดีที่ 4 พฤษภาคม 2560
นายกรัฐมนตรีเข้าเฝ้าฯ สมเด็จพระราชาธิบดีแห่งราชอาณาจักรบาห์เรน
นายกรัฐมนตรีเข้าเฝ้าฯ สมเด็จพระราชาธิบดีแห่งราชอาณาจักรบาห์เรน
วันนี้ (25 เม.ย.2560) เวลา 14.30 น. พลเอกประยุทธ์ จันทร์โอชา นายกรัฐมนตรี เข้าเฝ้าฯ สมเด็จพระราชาธิบดีฮามัด บิน อิซา อัล คอลิฟะห์ แห่งราชอาณาจักรบาห์เรน ในโอกาสเดินทางมาเยือนราชอาณาจักรบาห์เรนอย่างเป็นทางการระหว่างวันที่24-26 เมษายน2560
นายกรัฐมนตรีกราบบังคมทูลซาบซึ้งในพระมหากรุณาธิคุณที่ได้รับพระราชานุญาตฯให้เข้าเฝ้าในวันนี้ ทั้งนี้ ประเทศไทยให้ความสําคัญกับบาห์เรนในฐานะมิตรประเทศที่สาคัญในตะวันออกกลาง และยังเป็นประเทศแรกในภูมิภาคตะวันออกกลางที่ได้มีโอกาสมาเยือนประจวบเหมาะกับครบรอบ 40 ปี การสถาปนาความสัมพันธ์ทางการทูต ระหว่างไทยกับบาห์เรนในปีนี้ด้วย
นายกรัฐมนตรียังกราบบังคมทูลถึงความสัมพันธ์ระดับพระราชวงศ์ของทั้งสองประเทศ มีบทบาทสําคัญยิ่งในการส่งเสริมความร่วมมือ ระหว่างไทยกับบาห์เรน รัฐบาลและประชาชนไทยซาบซึ้งในพระมหากรุณาธิคุณของสมเด็จพระราชาธิบดีแห่งบาห์เรนที่ได้ทรงมีข้อความ พระราชสาส์นแสดงความเสียพระราชหฤทัยต่อการสวรรคตของพระบาทสมเด็จพระปรมินทรมหา ภูมิพลอดุลยเดช บรมนาถบพิตร และที่ได้ทรงมีข้อความพระราชสาส์นแสดงถวายพระพรชัยมงคล ต่อการขึ้นทรงราชย์ของสมเด็จพระเจ้าอยู่หัวมหาวชิราลงกรณ บดินทรเทพยวรางกูร
สําหรับความสัมพันธ์ทวิภาคีนั้น สมเด็จพระราชาธิบดีแสดงความชื่นชมถึงความสัมพันธ์อันแน่นแฟ้นระหว่างไทย-บาห์เรน ไทยเป็นมิตรแท้ของบาห์เรนมาโดยตลอด พร้อมยินดีผลักดันประเด็นความร่วมมือในด้านต่างๆ เพื่อประโยชน์ร่วมกันของทั้งสองประเทศ โดยนายกรัฐมนตรีกราบบังคมทูลว่าไทยพร้อมเข้าร่วมการประชุมคณะกรรมาธิการร่วมทวิภาคีไทย – บาห์เรน ครั้งที่ 3 ซึ่งบาห์เรนจะเป็นเจ้าภาพ เพื่อจะได้ติดตามประเด็นหารือจากการเยือนครั้งนี้ และพัฒนาการของเรื่องอื่น ๆ ต่อไป
นายกรัฐมนตรียังชื่นชมนโยบาย “Economic Vision 2030” ของบาห์เรน ซึ่งสมเด็จพระราชาธิบดีแห่งบาห์เรนทรงมีบทบาทสาคัญในการก่อตั้ง เพื่อความมั่งคั่ง ของชาวบาห์เรน บนพื้นฐานความยั่งยืน ความเป็นธรรม และการพัฒนาขีดความสามารถในการแข่งขัน สอดคล้องกับประเรทศไทยที่ได้ริเริ่มนโยบายประเทศไทย 4.0ที่มุ่งเน้นนวัตกรรม ความรู้ เทคโนโลยี และการสร้างสรรค์ เพื่อสร้างความมั่นคงทางสังคมและป้องกันการติดอยู่กับกับดักรายได้ปานกลาง ดังนั้น จึงเห็นว่า ทั้งสองฝ่ายสามารถร่วมมือกันผลักดันความร่วมมือเพื่อเพิ่มมูลค่าการค้าการลงทุนระหว่างกันได้ โดยเฉพาะบาห์เรนสามารถสนับสนุนไทยในการขยายตลาดสินค้าฮาลาล ซึ่งไทยเป็นผู้ผลิตและผู้ ส่งออกชั้นนําของโลก ซึ่งไทยพร้อมที่จะส่งเสริมความร่วมมือกับบาห์เรนในประเด็นเกี่ยวกับความมั่นคงทางอาหาร ซึ่งไทยมีความเชี่ยวชาญอีกด้วยนอกจากนี้ ไทยยังพร้อมและยินดีต้อนรับและอํานวย ความสะดวกต่อชาวบาห์เรนที่เดินทางมาท่องเที่ยวในประเทศไทย ทั้งนักท่องเที่ยวที่เดินทางมา ท่องเที่ยว และชาวบาห์เรนที่เดินทางมารับการรักษาพยาบาล ด้วย
โอกาสนี้ นายกรัฐมนตรียังกล่าวถวายรายงานถึงความสําเร็จของการหารือทวิภาคี โดยได้มีการลงนามบันทึกความเข้าใจร่วมกัน 3 ฉบับ พร้อมแสดงความขอบคุณสมเด็จพระราชาธิบดีและรัฐบาลบาห์เรนที่ดูแลคนไทยและแรงงานไทยในบาห์เรน และสนับสนุนไทยในเวทีต่างประเทศมาโดยตลอด
****************************
รัฐบาลไทย-ข่าวทำเนียบรัฐบาล-นายกรัฐมนตรี ย้ำการจัดหลักสูตรอบรมสื่อมวลชนเป็นเพียงหลักสูตรอบรมด้านจริยธรรม ไม่ใช่การเข้าควบคุมการทำงานของสื่อแต่อย่างใด
วันพุธที่ 1 กุมภาพันธ์ 2560
นายกรัฐมนตรี ย้ําการจัดหลักสูตรอบรมสื่อมวลชนเป็นเพียงหลักสูตรอบรมด้านจริยธรรม ไม่ใช่การเข้าควบคุมการทํางานของสื่อแต่อย่างใด
นายกรัฐมนตรี ย้ําการจัดหลักสูตรอบรมสื่อมวลชนเป็นเพียงหลักสูตรอบรมด้านจริยธรรม ไม่ใช่การเข้าควบคุมการทํางานของสื่อแต่อย่างใด
วันนี้ (30 มกราคม 2560) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอกประยุทธ์ จันทร์โอชา นายกรัฐมนตรี ให้สัมภาษณ์สื่อมวลชนภายหลังการประชุมคณะรัฐมนตรี ในเรื่องที่สภาขับเคลื่อนการปฏิรูปประเทศ (สปท.) ได้เดินหน้านําเสนอ การกําหนดมาตรฐานวิชาชีพสื่อมวลชน อบรมด้านคุณธรรม จริยธรรม รวมไปถึงจรรยาบรรณในการนําเสนอข่าวว่า การเดินหน้าปฏิรูปประเทศไทย จะต้องเป็นการปฏิรูปอย่างบูรณาการรวมกันทั้งหมด และในส่วนของกิจกรรมดังกล่าวนั้น เป็นเพียงการกําหนดควบคุมมาตรฐานการนําเสนอข่าวด้านจริยธรรมเท่านั้น โดยการขอความร่วมมือให้เข้ามาอบรมควบคุมด้านจริยธรรม และจรรยาบรรณในการนําเสนอข่าวที่ผิด ซึ่งอาจจะก่อให้เกิดเป็นปัญหาสังคมได้ แต่ไม่ใช่การเข้าไปควบคุมการนําเสนอเนื้อหาอย่างแน่นอน
พร้อมกล่าวว่า การปฏิรูปสื่อมวลชน เป็นส่วนหนึ่งที่อยู่ในแผนของการปฏิรูป และในทุกสาขาวิชาชีพในประเทศไทย ควรมีการกําหนดมาตรฐานให้ชัดเจน ไม่ว่าจะเป็นเรื่องของการสร้างจรรยาบรรณ การอบรมให้มีคุณธรรมและจริยธรรม โดยจะมีการจัดตั้งคณะกรรมการทํางานขึ้น เพื่อคัดสรรบุคคลที่มีคุณสมบัติทั้งคุณวุฒิและวัยวุฒิ จํานวน 13 คน เป็นข้าราชการ 4 คน และพลเรือยสามัญ 8 คน เพื่อให้เกิดความโปร่งใส และเป็นการบูรณาการอย่างสอดคล้อง สามารถรับข้อเสนอแนะรวมไปถึงการแก้ปัญหาที่แท้จริงได้ ทั้งนี้ รัฐบาลพร้อมรับข้อคิดเห็นจากทุกฝ่ายเพื่อนํามาพิจารณา และเป็นประโยชน์สําหรับการจัดหลักสูตรการอบรมด้านจริยธรรมจรรยาบรรณต่อไป
--- -- -- -- -- -- -- -- -- -- -- -- -- -- -
กลุ่มประชาสัมพันธ์และเผยแพร่
สํานักโฆษก